**Despre Justiţie**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Justiţia ar trebui,

Dacǎ mǎ-ntrebaţi pe mine,

Sǎ-şi defineascǎ, fǎr-a silui,

Termenul ,,just” cum se cuvine.

Şi dacǎ va gǎsi cǎ just

Este la fel în lume,

Sǎ îmi explice, nu îngust,

De ce justiţia e diferitǎ

În multe ţǎri cu nume?

Cǎ just e sǎ nu furi

În România,

În Franţa, Anglia

Sau

Altǎ ţarǎ,

Sǎ nu omori

Ca un Cain

Ce udǎ glia

Cu sângele de frate

Ce-o sǎ piarǎ.

De ce justiţia nu are-un cod

Cu înţeles universal,

Nu foc de paie,

Încât sǎ nu fie nevoie

De un nod

Pe care,

Un Alexandru, de pe cal,

Sǎ-l taie?

Cǎutǎm justiţia

Doar cât arde torţa,

Altfel,

Stingându-se,

Aflǎm poziţia

În care dominǎ

Forţa.

Puterea,

Fǎrǎ justiţie,

Devine tiranicǎ,

Justiţia,

Fǎrǎ putere,

Seamǎnǎ panicǎ.

Azi,

Dac-ar trǎi Pascal,

Ar zâmbi ca proorocul

Care,

Sorbind justul din pocal,

N-ar mai cǎuta norocul

Fǎrǎ-nchinare.